วอลุ่มเทรด SET50 DW พุ่ง 37% จากดัชนีผันผวน
SET50 DW ได้รับความสนใจจากนักลงทุนเป็นจำนวนมาก โดยมีมูลค่าการซื้อขายสูงถึง 37% ของมูลค่าการซื้อขาย DW ทั้งหมดในตลาด โดยเป็นผลจากการเคลื่อนไหวผันผวนของดัชนีหลักทรัพย์อ้างอิง 
6 ส.ค. 2558

บล.แมคควอรี กล่าวว่า SET50 DW ได้รับความสนใจจากนักลงทุนเป็นจำนวนมาก โดยมีมูลค่าการซื้อขายสูงถึง 37% ของมูลค่าการซื้อขาย DW ทั้งหมดในตลาด โดยเป็นผลจากการเคลื่อนไหวผันผวนของดัชนีหลักทรัพย์อ้างอิง ทั้งนี้ ดัชนีหลักทรัพย์เปิดกระโดดในช่วงเช้าและแกว่งตัวในกรอบจำกัด ก่อนที่จะมีแรงขายกดดันในหุ้นธนาคาร ส่งผลให้ดัชนีลดช่วงบวกจากช่วงเช้า ซึ่งการเคลื่อนไหวดังกล่าวส่งผลให้นักลงทุนเทรดทั้ง Call
และ Put สลับกันในระหว่างวัน ตัวอย่าง DW28 ที่เกี่ยวข้องเช่น S5028C1509C และ S5028P1509B ส่วนทางด้าน DW บนหุ้นรายตัว นักลงทุนให้ความสนใจ DW ในหลายกลุ่ม นำโดย DW ที่อ้างอิงหุ้น PTT ITD และ KBANK ซึ่งมีมูลค่าการซื้อขายคิดเป็น 8.3% 6.1% และ 4.4% ของมูลค่าการซื้อขาย DW ทั้งหมด
อย่างไรก็ตาม การฟื้นตัวของหุ้นอ้างอิงในช่วงเช้า ส่งผลให้ Call DW บนหุ้นขนาดกลางปรับตัวขึ้นโดดเด่น ตัวอย่างเช่น ICHI28C1511A  75% เทียบกับหุ้นอ้างอิงปรับตัวเพิ่มขึ้น +2.5%  IVL28C1509A +50.0% เทียบกับหุ้นอ้างอิงปรับตัวเพิ่มขึ้น +1.9% และ KTC28C1511A +37.5% เทียบกับหุ้นอ้างอิงปรับตัวเพิ่มขึ้น +4.5% ขณะที่ Call DW บนหุ้นธนาคารปรับตัวลงตามหุ้นอ้างอิงในช่วงบ่าย ตัวอย่างเช่น SCB28C1510A -13.3% เทียบกับหุ้นอ้างอิงปรับตัวลดลง -1.0% และ KBAN28C1511A -7.0% เทียบกับหุ้นอ้างอิงปรับตัวลดลง -1.4%
ทางด้านการสรุปการซื้อขาย DW28 ณ สิ้นวัน นักลงทุนซื้อสุทธิใน DW บนหุ้นค่อนข้างกระจายในหลายกลุ่มหุ้นอ้างอิง เช่น TTA28C1510A 6.7 ล้านหน่วย KBAN28C1510A 3.0 ล้านหน่วย PTT28C1510A 2.2 ล้านหน่วย และ IRPC28C1509A 2.1 ล้านหน่วย ขณะที่นักลงทุนขายสุทธิ SET50 DW เช่น S5028P1509B 1.9 ล้านหน่วย S5028C1509C 1.9 ล้านหน่วย และ S5028C1509A 1.4 ล้านหุ้น
 
ภาพรวมการซื้อขายใบสำคัญแสดงสิทธิอนุพันธ์ (DW)
มูลค่าการซื้อขายหลักทรัพย์ทั้งหมด (Total Market Turnover)   37,192.16 ล้านบาท
มูลค่าการซื้อขายใบสำคัญแสดงสิทธิอนุพันธ์(Total DW Turnover)  834.98 ล้านบาท
คิดเป็น 2.2%  